רוטב תיבול

רוטב תיבול (באנגלית: Condiment, נקרא לעיתים גם בעברית "קונדימנט") הוא תבלין, מטבל, רוטב או נוזל לתיבול שמוסיפים לאוכל בעת האכילה לפי הטעם האישי. 

חלק מרטבי התיבול יכולים לשמש הן כתבלין בזמן הבישול והן כרוטב לצד המנה, בזמן ההגשה. לדוגמה, רוטב סויה משמש כרוטב תיבול לצד סושי, וגם כרכיב בעת הכנת ירקות מוקפצים סיניים.

בין רטבי התיבול הנפוצים נמנים איולי, , חרדל, קטשופ, מיונז, טבסקו, סיראצ'ה ורוטב סלסה.

ברשתות של מזון מהיר וטייק אווי מקובל לספק רטבי תיבול במנות חד-פעמיות.

הגדרה 

המונח "קונדימנט" מגיע מהמילה הלטינית condimentum, כלומר "תבלין, תיבול, רוטב" ומן המילה condire הלטינית, כלומר "לשמר, חמוץ או עונה". המונח תיאר במקור מזונות כבושים או שמורים, אך משמעותו השתנתה עם הזמן.

ההגדרה לרוטב תיבול משתנה בשפות שונות. המילה "קונדימנט" משמשת בכמה שפות כמילה נרדפת למושג "תיבול", ומתייחסת גם לתבלינים יבשים, עשבי תיבול, מלח בישול ופלפל שחור. גם גבינות נחשבות לקונדימנט בחלק ממדינות אירופה.
בחלק מההגדרות, ממקדים את ההגדרה ל"רכיב או רכיבי אוכל מוכנים, הכוללים תבלין אחד או יותר", המתווספים לאוכל לאחר הליך הבישול כחרדל, קטשופ או .

היסטוריה 
תבלינים היו ידועים ברומא העתיקה, הודו העתיקה, יוון העתיקה וסין העתיקה. הרומאים הכינו את ציר הדגים גארום על ידי התססת דגים מרוסקים במלח עד שהפכו לנוזל המכיל חומצה גלוטמית ששימשה לשיפור טעם המזון. תהליך זה הוביל לשגשוג תעשיית התבלינים. אפיציוס , ספר בישול המבוסס על מטבח מהמאה הרביעית והחמישית, מכיל קטע העוסק אך ורק בתבלינים.

גלריה

קישורים חיצוניים

לורן מסור, We Asked 11 Chefs to Define a Condiment (and Now We’re Really Confused),  באתר kitchn, 24 במאי 2019

הערות שוליים 

ערכים שבהם תבנית בריטניקה אינה מתאימה
חומרי גלם (מזון)
תבלינים
ממרחים
מסעדות